Zmluva o poskytovaní služieb
č. ………….
podľa § 269 a nasl. Obchodného zákonníka

uzatvorená medzi: 
Poskytovateľom:		
Obchodné meno:		
So sídlom:			 
IČO: 				                         
DIČ :				                     
IČ DPH:					
Zastúpený:				 
Číslo účtu:					
Bankové spojenie:			

a
Objednávateľom:			
Názov: 	            Stredná odborná škola technická
Adresa:	                                       Kukučínova 23, 040 01 Košice
IČO:		00893340
DIČ:				SK2021199851
Zastúpený:	   		PhDr. Ján Pituch
Číslo účtu:                                   7000188439/8180
Bankové spojenie:		Štátna pokladnica
Tel.:			         	0556228031,32
E-mail:			          	sos.technicke.kosice@gmail.com
/ďalej len ,,objednávateľ“)
Čl. I.
Predmet zmluvy
1.	Predmetom zmluvy je záväzok poskytovateľa poskytnúť služby – zabezpečenie školenia učiteľov a majstrov odbornej výchovy zamerané na tvorbu školského vzdelávacieho programu a tematických výchovnovzdelávacích plánov pre projekt:
Mechanik hasičskej techniky – odborník pre záchranu života a majetku v stavebníctve
Kód ITMS 26110130580
Operačný program vzdelávanie: Prioritná os 1 – Reforma systému vzdelávania a odbornej prípravy
Predmet zmluvy je zabezpečenie výkonu funkcie:
5.3.3. Lektor 3
Školenie  – Tvorba školského vzdelávacieho programu a tematických výchovnovzdelávacích plánov: 2 skupiny po 13 frekventantov, 1 skupina 40 hodín, celkom 80 hodín.

Čl. II.
Dohoda o odmene a spôsobe platby
1.	Cena za poskytovanie služieb bola stanovená dohodou zmluvných strán vo výške ............ € vrátane príslušnej sadzby DPH v zmysle zákona č. 222/2004 Z. z. o DPH. 
Odmena za poskytovanie služieb:
Položka	Počet hodín spolu
	Jednotková cena v € 	Cena spolu v
 €	
		bez DPH	s DPH  	bez DPH	s DPH 	
5.3.3. Lektor 3 	80					

2.	Poskytovateľ je oprávnený vystaviť faktúru v dvoch vyhotoveniach za poskytované služby k poslednému dňu príslušného mesiaca, v ktorom bola služba poskytnutá. Suma bude vypočítaná podľa skutočného počtu hodín poskytovanej služby v príslušnom mesiaci. Súčasťou faktúry bude pracovný výkaz. 
3.	Objednávateľ sa zaväzuje zaplatiť poskytovateľovi odmenu podľa ods. 1. tohto článku zmluvy  do 30 dní odo dňa doručenia faktúry poskytovateľa.
4.	Zvýšenie alebo zníženie odmeny z titulu zmeny rozsahu predmetu zmluvy bude možné len na základe dohody zmluvných strán písomným dodatkom k tejto zmluve.
Čl. III.
Termín plnenia a miesto plnenia
1.	Predmet tejto zmluvy sa poskytovateľ zaväzuje plniť podľa pokynov a potrieb objednávateľa v období od účinnosti zmluvy do 31.07.2014.
2.	Miestom plnenia bude sídlo objednávateľa.

Čl. IV.
Povinnosti objednávateľa a zhotoviteľa.
1.	Poskytovateľ sa zaväzuje vykonávať lektorskú činnosť pre objednávateľa podľa tejto zmluvy s vynaložením odbornej starostlivosti, v dobrej viere, v súlade so záujmami objednávateľa, vo vlastnom mene a na vlastnú zodpovednosť. 
2.	Poskytovateľ sa zaväzuje začať s plnením predmetu tejto zmluvy na základe objednávky s určením presného termínu konania jednotlivých školení .
3.	Objednávateľ je povinný poskytnúť poskytovateľovi súčinnosť potrebnú na spracovanie dokumentácie a všetky potrebné podklady tak, aby poskytovateľ si mohol riadne splniť svoje povinnosti. 
4.	Objednávateľ má právo doručené podklady v lehote 4 pracovných dní od prevzatia vyhodnotiť a požiadať o ďalšiu konzultáciu, resp. ich reklamovať u poskytovateľa bez zbytočného odkladu po zistení nedostatkov.
5.	V prípade, že objednávateľ bude namietať, a to len v písomnej forme voči kvalite, rozsahu, časovému harmonogramu alebo výsledku konzultačnej podpory uskutočnenej poskytovateľom, je poskytovateľ povinný na vlastné náklady v termíne do 10 dní od doručenia námietok nedostatky odstrániť; v takom prípade sa plnenie považuje za riadne vykonané dňom jeho akceptácie žiadateľom po odstránení nedostatkov.
6.	Poskytovateľ je zodpovedný za kvalitu poskytovaných služieb a spracovávaných podkladov  vrátane zapracovania prípadných pripomienok objednávateľa.
7.	Objednávateľ sa zaväzuje na pokyn poskytovateľa vyžiadať od žiadateľa potrebné informácie a dokumenty v navrhnutom termíne.
Článok V.
Autorské práva a duševné vlastníctvo
1.	Všetky výsledky poskytovaných služieb a spracovávaných podkladov  realizovaných poskytovateľom na základe tejto zmluvy sa po ich zrealizovaní považujú za výstupy objednávateľa. 
2.	Pre prípad, že pri plnení tejto dohody príde zo strany poskytovateľa alebo zamestnancov poskytovateľa k vytvoreniu diela alebo vytvoreniu iného duševného vlastníctva, poskytovateľ týmto postupuje svoje právo výkonu majetkových práv autora podľa § 50 zákona č. 616/2003 Z. z. (autorský zákon) v platnom znení na objednávateľa, pričom objednávateľ je oprávnený vykonávať tieto majetkové práva vo svojom mene a na svoj účet. Z týmto účelom je poskytovateľ povinný zabezpečiť súhlas svojich zamestnancov ako autorov na postúpenie výkonu majetkových práv k dielu v prospech objednávateľa.
3.	Poskytovateľ postupuje svoje právo podľa predošlého odseku bez územného a časového obmedzenia, vrátane výlučného práva objednávateľa udeľovať súhlas na použitie diela alebo duševného vlastníctva na iné osoby. 
4.	Poskytovateľovi neprislúcha osobitná odmena za udelenie súhlasov alebo aktivity podľa predchádzajúceho bodu tohto článku.

Čl. VI.
Sankcie
V prípade omeškania objednávateľa so zaplatením odmeny v dohodnutom termíne má nárok poskytovateľ fakturovať objednávateľovi úrok z omeškania vo výške 0,05% z dlžnej sumy za každý deň omeškania.
Čl. VII.
Zánik zmluvy
1.	Zmluva môže zaniknúť:
a)	splnením predmetu zmluvy v dohodnutých termínoch a úhradou odmeny,
b)	dohodou zmluvných strán,
c)	odstúpením od zmluvy jednou zo zmluvných strán.
2.	Odstúpenie od zmluvy sa uskutočňuje formou doporučeného listu. Pokiaľ nie je možné doručiť odstúpenie formou doporučeného listu, postačuje ľubovoľný iný písomný spôsob doručenia. Za dátum doručenia odstúpenia sa považuje tretí pracovný deň od odoslania doporučeného oznámenia na adresu druhej zmluvnej strane, pričom odosielajúca zmluvná strana toto potvrdí preukázaním podacieho lístku. 
3.	Účinky odstúpenia nastávajú dňom doručenia, pokiaľ v odstúpení nie je uvedený iný dátum, ku ktorému zmluvná strana od zmluvy odstupuje.
Čl. VIII
Záverečné ustanovenia
1.	Zmluvné strany berú na vedomie, že všetky informácie, ktoré sa v súvislosti s uzatvorením a
plnením tejto zmluvy dozvedia, sa považujú za dôverné informácie a za obchodné tajomstvo v zmysle § 17 Obchodného zákonníka.
2.	Zmluvné strany sú povinné využívať objednávateľom zverené podklady len v miere stanovenej touto zmluvou. Ďalej sú povinné zabrániť ďalším osobám v prístupe k informáciám dôverného charakteru, ktoré získajú v rámci plnenia predmetu tejto zmluvy od žiadateľa a taktiež sú povinné chrániť tieto informácie pred neoprávneným nahliadnutím a použitím. Táto povinnosť trvá aj po uplynutí doby platnosti tejto zmluvy a musí byť uložená všetkým osobám povereným výkonom tejto zmluvy.
3.	Na zmluvné vzťahy neupravené v tejto zmluve sa použijú príslušné ustanovenia Obchodného 
zákonníka.
4.	Zmluvu možno meniť alebo ju zrušiť iba písomne, a to na základe dohody zmluvných strán podpísanej oprávnenými zástupcami oboch zmluvných strán.
5.	Zmluva je vyhotovená v štyroch rovnopisoch, tri pre objednávateľa a jeden pre poskytovateľa.
6.	Táto zmluva nadobúda platnosť dňom podpisu obidvoma zmluvnými stranami a  účinnosť v zmysle § 47a  ods. 1 Občianskeho zákonníka deň nasledujúci po dni zverejnenia.
7.	Tieto ustanovenia platia aj pre právnych nástupcov zmluvných strán. 
8.	Zmluvné strany prehlasujú, že si zmluvu prečítali, porozumeli jej obsahu a na znak súhlasu ju podpísali.  
Čl. VIII
Súčinnosť zmluvných strán
Poskytovateľ je povinný strpieť výkon kontroly/auditu/kontroly na mieste súvisiaceho s dodávaným službami, kedykoľvek počas platnosti a účinnosti zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť.

V .............................. dňa ............				V Košiciach dňa .......................

Za poskytovateľa:						Za objednávateľa:	
	
								PhDr. Ján Pituch
...................................................					..................................................